หุ้นทั่วโลกปรับตัวลง หวั่น "ทรัมป์" ชนะ หลังคะแนนนิยมตีตื้น "ฮิลลารี่" - FINNOMENA
ตลาดหุ้นโลกปรับตัวลงเนื่องจากนักลงทุนเกิดความกังวลหลังคะแนนนิยม "ทรัมป์" ตีตื้นนาง "ฮิลลารี" มาติดๆ จนนักลงทุนเริ่มเทขายสินทรัพย์เสี่ยง หันถือครองเงินเยน
4 พ.ย. 2559

ตลาดหุ้นโลกปรับตัวลงเนื่องจากนักลงทุนเกิดความกังวลหลังคะแนนนิยม “ทรัมป์” ตีตื้นนาง “ฮิลลารี” มาติดๆ จนนักลงทุนเริ่มเทขายสินทรัพย์เสี่ยง หันถือครองเงินเยน
สาเหตุที่คะแนนนิยมพลิกกลับมาสูสีกันอีกครั้งเนื่องมาจากเมื่อปลายสัปดาห์ที่แล้ว FBI แถลงว่าเริ่มเปิดสอบอีเมลของฮิลลารีอีกครั้ง
ทำให้เกิดกระแสวิตกว่านายทรัมป์อาจจะมีสิทธฺ์ชนะเลือกตั้งสหรัฐ ส่งผลให้ดัชนีหุ้นเอเชียร่วงลงไปตามๆ กัน นำโดยดัชนีนิกเคอิในตลาดโตเกียวที่ดิ่งลง 1.8% ตลาดฮ่องกง เซี่ยงไฮ้ เกาหลีใต้ ฟิลิปปินส์ มาเลเซีย สิงคโปร์ อินโดนีเซีย และแน่นอน ปู่ SET ของเราก็ปิดลบไปด้วย
โดยนักวิเคราะห์คาดว่าหาก “ทรัมป์” คว้าชัย อาจเป็นการดับฝันการขึ้นดอกเบี้ยของเฟด และจะก่อให้เกิดความไม่แน่นอนในตลาดหุ้น และตลาดเงินจะผันผวนหนัก
ทั้งนี้แนวโน้มที่นายทรัมป์จะชนะ ถือเป็นแง่ลบสำหรับเอเชีย เพราะนายทรัมป์มีนโยบายการค้า ที่ออกจะเป็นแนวกีดกันทางการค้าซะมากกว่า ขณะที่นักลงทุนมองว่าหาก นางฮิลลารีชนะ บรรยากาศหรือเงื่อนไขต่างๆ จะดำเนินไปเหมือนเดิม
อ่านสรุปประเด็นเลือกตั้งสหรัฐได้ที่ : เลือกตั้งอเมริกา แล้วเกี่ยวอะไรกับเรา?
อ่านข่าวนี้เต็มๆได้ที่ : http://daily.bangkokbiznews.com/detail/273800
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: